CELEX: 62020CA0096
Language: el
Date: 2021-03-10 00:00:00
Title: Υπόθεση C-96/20: Απόφαση του Δικαστηρίου (όγδοο τμήμα) της 10ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Ordine Nazionale dei Biologi, MX, NY, OZ κατά Presidenza del Consiglio dei Ministri (Προδικαστική παραπομπή – Δημόσια υγεία – Άρθρο 168 ΣΛΕΕ – Οδηγία 2002/98/ΕΚ – Πρότυπα ποιότητας και ασφάλειας για το ανθρώπινο αίμα και τα συστατικά αίματος – Στόχος διασφαλίσεως υψηλού επιπέδου προστασίας της ανθρώπινης υγείας – Άρθρο 4, παράγραφος 2, και άρθρο 9, παράγραφος 2 – Κέντρα αίματος – Υπεύθυνος – Eλάχιστα προσόντα – Ευχέρεια των κρατών μελών να θεσπίζουν αυστηρότερο καθεστώς – Περιθώριο εκτιμήσεως που παρέχεται στα κράτη μέλη)

10.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/20
            
         
      Απόφαση του Δικαστηρίου (όγδοο τμήμα) της 10ης Μαρτίου 2021 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Ordine Nazionale dei Biologi, MX, NY, OZ κατά Presidenza del Consiglio dei Ministri
      (Υπόθεση C-96/20) (1)
      
      (Προδικαστική παραπομπή - Δημόσια υγεία - Άρθρο 168 ΣΛΕΕ - Οδηγία 2002/98/ΕΚ - Πρότυπα ποιότητας και ασφάλειας για το ανθρώπινο αίμα και τα συστατικά αίματος - Στόχος διασφαλίσεως υψηλού επιπέδου προστασίας της ανθρώπινης υγείας - Άρθρο 4, παράγραφος 2, και άρθρο 9, παράγραφος 2 - Κέντρα αίματος - Υπεύθυνος - Eλάχιστα προσόντα - Ευχέρεια των κρατών μελών να θεσπίζουν αυστηρότερο καθεστώς - Περιθώριο εκτιμήσεως που παρέχεται στα κράτη μέλη)
      (2021/C 182/27)
      Γλώσσα διαδικασίας: η ιταλική
      
         Αιτούν δικαστήριο
      
      Corte suprema di cassazione
      
         Διάδικοι στην υπόθεση της κύριας δίκης
      
      Ordine Nazionale dei Biologi, MX, NY, OZ
      
         κατά
      
      Presidenza del Consiglio dei Ministri
      
         παρισταμένων των: Sds Snabi, Agenzia Regionale Protezione Ambiente (ARPA)
      
         Διατακτικό
      
      Το άρθρο 9, παράγραφος 2, στοιχείο α', της οδηγίας 2002/98/ΕΚ του Ευρωπαϊκού Κοινοβουλίου και του Συμβουλίου, της 27ης Ιανουαρίου 2003, για τη θέσπιση προτύπων ποιότητας και ασφάλειας για τη συλλογή, τον έλεγχο, την επεξεργασία, την αποθήκευση και τη διανομή ανθρωπίνου αίματος και συστατικών του αίματος και για την τροποποίηση της οδηγίας 2001/83/ΕΚ, σε συνδυασμό με το άρθρο 4, παράγραφος 2, της ίδιας οδηγίας, έχει την έννοια ότι δεν αντιτίθεται σε εθνική ρύθμιση η οποία προβλέπει ότι ως υπεύθυνοι κέντρου αίματος μπορούν να διορισθούν μόνον τα πρόσωπα που κατέχουν πτυχίο ιατρικής και χειρουργικής, υπό την προϋπόθεση ότι η ρύθμιση αυτή συμμορφώνεται από πάσης απόψεως προς το δίκαιο της Ένωσης.
      
         (1)  ΕΕ C 209 της 22.06.2020.